CELEX: 32010R0508
Language: sk
Date: 2010-06-14 00:00:00
Title: Nariadenie Komisie (EÚ) č. 508/2010 z  14. júna 2010 , ktorým sa zakazujú rybolovné činnosti plavidiel s kruhovými záťahovými sieťami loviacich tuniaka modroplutvého v Atlantickom oceáne východne od 45° západnej dĺžky a v Stredomorí plavidlami plaviacimi sa pod vlajkou Španielska alebo zaregistrovanými v Španielsku

15.6.2010   
            
            
               SK
            
            
               Úradný vestník Európskej únie
            
            
               L 149/7
            
         NARIADENIE KOMISIE (EÚ) č. 508/2010
   z 14. júna 2010,
   ktorým sa zakazujú rybolovné činnosti plavidiel s kruhovými záťahovými sieťami loviacich tuniaka modroplutvého v Atlantickom oceáne východne od 45° západnej dĺžky a v Stredomorí plavidlami plaviacimi sa pod vlajkou Španielska alebo zaregistrovanými v Španielsku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               V nariadení Rady (EÚ) č. 53/2010 zo 14. januára 2010, ktorým sa na rok 2010 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách EÚ a pre plavidlá EÚ vo vodách, v ktorých sa vyžaduje obmedzovanie výlovu (2), sa ustanovujú kvóty na rok 2010.
            
         
               (2)
            
            
               Podľa informácií, ktoré Komisia dostala, sa výlovom populácie uvedenej v prílohe k tomuto nariadeniu plavidlami s kruhovými záťahovými sieťami plaviacimi sa pod vlajkou členského štátu uvedeného v tejto prílohe alebo plavidlami zaregistrovanými v uvedenom členskom štáte vyčerpala kvóta stanovená na rok 2010 pre tieto plavidlá.
            
         
               (3)
            
            
               Je preto nevyhnutné zakázať rybolovné činnosti v súvislosti s uvedenou populáciou vykonávané plavidlami s kruhovými záťahovými sieťami plaviacimi sa pod vlajkou uvedeného členského štátu alebo plavidlami zaregistrovanými v uvedenom členskom štáte,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená plavidlám s kruhovými záťahovými sieťami členského štátu uvedeného v prílohe k tomuto nariadeniu pre populáciu uvedenú v danej prílohe na rok 2010 sa považuje za vyčerpanú dňom uvedeným v tejto prílohe.
   Článok 2
   Zákazy
   Rybolovné činnosti, ktoré súvisia s populáciou uvedenou v prílohe k tomuto nariadeniu a ktoré vykonávajú plavidlá s kruhovými záťahovými sieťami plaviace sa pod vlajkou členského štátu uvedeného v danej prílohe alebo plavidlá zaregistrované v tomto členskom štáte sa zakazujú dňom uvedeným v tejto prílohe. Uvedeným dňom sa zakazuje najmä uchovávať na palube, umiestňovať do klietok na výkrm alebo chov a vykonávať prekládku, prevoz alebo vykládku úlovku z tejto populácie vyloveného týmito plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. júna 2010
      
         
            Za Komisiu
         
         
            v mene predsedu
         
         Fokion FOTIADIS
         
            generálny riaditeľ pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 21, 26.1.2010, s. 1.
   
      PRÍLOHA
      
                  Členský Štát
               
               
                  Španielsko
               
            
                  Populácia
               
               
                  BFT/AE045W
               
            
                  Výstroj
               
               
                  Plavidlá s kruhovými záťahovými sieťami (PS)
               
            
                  Druh
               
               
                  tuniak modroplutvý (Thunnus thynnus)
               
            
                  Zóna
               
               
                  Atlantický oceán, východne od 45° z. d. a Stredozemné more
               
            
                  Dátum
               
               
                  10.6.2010